इस दौरान सबसे ज्यादा दिक्कत बीमार एवं बच्चों को हुई। बच्चे गर्मी से बिलबिलाते रहे। चैन की नींद ना सोने का खराब असर लोगों को दिनचर्या पर पड़ा। बीते दिनों बिजली विभाग की तरफ से 18 घंटे बिजली आपूर्ति का दावा किया गया था, लेकिन यह दावा पूरी तरह खोखला साबित हो रही है। कभी रोस्टरिंग तो कभी फाल्ट के नाम पर बत्ती लोगों को रुला रही है। इस संबंध में प्रकाशनगर उपकेंद्र पर तैनात एसएसओ सुनील कुमार ने बताया कि शाम को 7 से 9 बजे तक रोस्टरिंग थी। आपूर्ति शुरू होने के बाद रात 1 से भोर 4 बजे तक इमरजेंसी रोस्टरिंग की गई। जबकि भोर में 5 बजे फाल्ट होने पर 20 मिनट तक लालदरवाजा फीडर की आपूर्ति ठप रही।